Diari Oficial de la Generalitat Valenciana


Sumari del DOGV 3460, del 24-03-1999 (1999/2508)

Informació pública del Programa de Desenvolupament d'Actuació Urbanística Integrada.
------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2508


Organisme emissor
:   Eco-Urban, SL

Tipus de document
:   Anunci

Informació pública del Programa de Desenvolupament d'Actuació Urbanística Integrada. [1999/Q2508]
  
(Article 44 i següents, Llei 6/1994, de la Generalitat Valenciana, de 15 de novembre, Reguladora de l'Activitat Urbanística)
  
L'entitat Eco-Urban, SL, domiciliada a València, carrer de Ciril Amorós, número 57, 1.ª, i amb el codi d'identificació fiscal B-96333448, a l'efecte del que s'estableix en la Llei Reguladora de l'Activitat Urbanística, i en especial en els articles 46 i 48, fa saber a tots els possibles interessats i sotmet a informació pública:
  
1. Que amb data 29 de gener de 1999 ha presentat davant de l'Ajuntament de Náquera el Programa per al Desenvolupament d'Actuació Integrada que conté alternativa tècnica (comprensiva d'estudi de detall, sol·licitud de cèdula d'urbanització i avantprojecte d'urbanització), a fi de desenvolupar i executar les obres d'urbanització dels terrenys que es detallen en aquest, partida dels Plans y Moliner, del terme municipal de Náquera.
  
2. L'àmbit d'actuació del programa inclou propietats segons la llista del cadastre que s'ha presentat a la notaria on es protocol·litza el programa a fi que es practiquen les pertinents notificacions. El titular cadastral de la parcel·la 3579201 és desconegut.
  
3. L'alternativa tècnica i els documents que l'acompanyen s'han protocol·litzat a la notaria de la senyora María Desamparados Mesana Salinas, a Massamagrell (València), avinguda Major, número 34.
  
4. Un exemplar d'aquesta alternativa tècnica s'ha dipositat amb data de 27 de novembre de 1998 a l'Ajuntament de Náquera.
  
5. Aquest anunci es publicarà en el periòdic Las Provincias i en el Diari Oficial de la Generalitat Valenciana.
  
6. Dins del termini de 20 dies comptadors des de la publicació del darrer d'aquests anuncis qualsevol persona podrà comparéixer a la notaria de la senyora Eva María Desamparados Mesana Salinas, a Massamagrell (València), avinguda Major, número 34, horari de 10.00 a 13.00 hores, i obtenir una còpia de l'acta que conté l'alternativa tècnica i la documentació complementària o sol·licitar-ne l'exhibició.
  
Igualment, es podrà consultar aquesta documentació i l'expedient administratiu format a l'efecte a l'Ajuntament de Náquera els dies hàbils de 09.00 a 14.00 hores.
  
7. Dins del termini esmentat de 20 dies es podran presentar davant de l'Ajuntament de Náquera, al·legacions o alternatives tècniques que pretenguen competir amb l'exposada al públic, sense perjudici del dret a pròrroga establit en la llei esmentada.
  
8. Una vegada finalitzat el termini indicat, en els cinc dies següents podran presentar-se en plica tancada a l'Ajuntament de Náquera proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat aquest termini tindrà lloc l'obertura de pliques.